Սյուզեն Քոլինզ

Սյուզեն Քոլինզ (անգլ.՝ Suzanne Collins, օգոստոսի 10, 1962(1962-08-10)[…], Հարթֆորդ, ԱՄՆ), ամերիկացի գրող,  բազմաթիվ մանկական հեռուստատեսային ծրագրերի և մուլտֆիլմերի համար սցենարների, մանկական պատմվածքների հեղինակ, ինչպես նաև երիտասարդների համար 2 հայտնի գրքերի շարքի ստեղծող․ "Անդրաշխարհի քրոնիկները"   և «Քաղցած խաղեր»։  «Քաղցած խաղեր»եռերգության առաջին 2 վեպերի տպաքանակը, որոնք դարձել են բեսթսելերներ, գերազանցել է 2 միլիոնը  Եռերգությունն էկրանացվել է. Ռուսաստանում առաջին վեպի հիման վրա նկարահանված ֆիլմը թողարկվեց 2012 թ. մարտի 22- ին, երկրորդի հիման վրա՝ 2013 թ. նոյեմբերի 21- ին, երրորդի հիման վրա նկարահանված ֆիլմի առաջին մասը թողարկվեց նոյեմբերին 21-ին, 2014 թ․, իսկ երկրորդը՝ 2015 թ․ նոյեմբերի 19-ին:


== Կենսագրություն ==
Սյուզան Քոլինզը ծնվել է 1962 թ․ օգոստոսի 10- ին ԱՄՆ Կոնեկտիկուտ նահանգի Ֆեյրֆիլդ շրջանի Newtown-ի մոտակայքում գտնվող Սենդի Հուկ գյուղում  : Գրեթե ամբողջ մանկությունն ու պատանեկությունն անց է կացրել հայրիկի հետ, որի հետ ճանապարհորդել է գրեթե ամբողջ արևելյան ափով, Եվրոպայով։ Ավարտել է Բլումինգթոնի Ինդիանական համալսարանը ։ Քոլինզի կարիերան սկսվել է 1991-ին Նյու Յորք տեղափոխվելուց հետո նա գրում էր սցենարներ՝ մանկական հեռուստասերիալների և շոուների համար։ Սյուզանն աշխատել է Nickelodeon հեռուստաալիքում, որտեղ մասնակցել է "Քլարիսսան գիտի ամեն ինչ", "Շելբի Վուի առեղծվածային ֆայլերը" (անգլ.՝ The Mystery Files of Shelby Woo), «Արջուկը», «Օսվալդ » (անգլ.՝ Oswald) և այլ նախագծերին։  Մանկական նախագծերի վրա աշխատելը Սյուզանին ոգեշնչեց մանկական գիրք գրելու։ Այդպես ստեղծվեց  «Վերգետնյա Գրեգոր» վեպը (անգլ.՝ Gregor the Overlander)՝ «Անդրաշխարհի քրոնիկները» շարքի առաջին գիրքը (անգլ.՝ The Underland Chronicles), որը հրատարակվել է 2003 թ․:
Ըստ The New York Times-ի վարկանիշների՝ այդ շարքն ամենահայտնիներից և ամենավաճառվողներից մեկն էր։ Քոլինզը շարքում հինգ վեպ է գրել 2003-2007 թթ․: Ինչպես հենց ինքը Սյուզանն է խոստովանում՝ սյուժեն մտահղացել է Քերոլի «Ալիսան հրաշքների աշխարհում» ֆիլմից, չէ որ կոյուղին ընկնելու հավանականությունը շատ ավելի մեծ է, քան նապաստակի բունը, և այնտեղ հերոսին թեյախմություն չի սպասելու։
2008 թ. սեպտեմբերին "Scholastic Press" հրատարակչությունը թողարկել է Քոլինզի նոր վեպը՝ "Քաղցած խաղեր" (անգլ.՝ The Hunger Games)՝ համանուն եռերգության առաջին մասը։ Սյուժեի ոգեշնչման աղբյուրը մասամբ եղել է հին հունական առասպելները  Տեսեի և Մինոտավրի մասին, և մասամբ Սյուզենի հոր՝ Օդուժի վետերանի հիշողություններն աղքատության, սովի և պատերազմի հետևանքների մասին։ Երկրորդ "Եվ բոցը կբռնկվի" վեպը (անգլ.՝ Catching Fire) թողարկվել է 2009 թ. սեպտեմբերին, իսկ երրորդ վերջնականը՝  2010 թ. Օգոստոսի 24-ին։ 14 ամսվա ընթացքում եռագրության առաջին երկու վեպերը տպագրվել են մեկուկես միլիոն տպաքանակով։ "Քաղցած խաղեր " վեպը 60 շաբաթ գլխավորել է "Նյու Յորք Թայմզի"ամենավաճառվող գրքերի վարկանիշը, իսկ  "Թայմ" ամսագիրը ներառել է Սյուզան Քոլինզին 2010 թ․ ամենաազդեցիկ մարդկանց ցուցակում։
Ներկայումս Քոլինզն իր ամուսնու և երկու երեխաների հետ ( 1999 թ. ծնվել է դուստրը, և 1994 թ.՝ որդին) ապրում է Քոնեքթիքութում, որտեղ նրանք տեղափոխվել են Նյու Յորքից  :


== Մատենագիտություն ==


=== Անդրաշխարհի քրոնիկները ===
Պատմություն 11-ամյա (ավելի ուշ պարզվեց՝ 12-ամյա) տղա Գրեգորի, որը մոգական երկրում է հայտնվում Նյու Յորքի Կենտրոնական պարկում գտնվող կոյուղով (երբեմն՝ լվացքարանի գաղտնի դռնով)  և նրա ընտանիքի մասին (Գրեգորը փորձանքի մեջ է ընկնում իր 2 տարեկան քրոջ՝ Ոտաբոբիկի հետ ): 2008-ի տվյալներով Ռուսաստանում թարգմանվել են շարքի միայն առաջին 3 վեպերը (թարգմանիչ ՝ Վիկտոր Գոլիշև  ) և հրատարակվել են «Էգմոնտ-Ռուսաստան»   հրատարակչության կողմից։ 2013-ին «ԱՍՏ » հրատարակչությունը հրատարակեց չորրորդ վեպը և տպագրեց առաջին երեքը, իսկ 2014-ին լույս տեսավ վերջնական վեպը (բոլորը՝ Մարինա Թագոբեցկայայի թարգմանությամբ)։


=== Քաղցած խաղերը ===
Եռերգության առաջին վեպը լույս է տեսել 2008 թ․ սեպտեմբերին  և  արդեն կես տարի անց հայտնի դարձել։ Առաջին երկու գրքերը հրատարակվել են աշխարհի 26 երկրներում, և երկար ժամանակ գլխավորում էին բեսթսելլերների ցուցակները ( USA Today  և The New York Times  ): Ռուսաստանում ամբողջ եռերգության հրատարակչությամբ զբաղվում են "AST" հրատարակչությունը  "Astrel"- ի և Վլադիմիրի "VKT" հրատարակչության հետ միասին։ Վեպը լույս է տեսել երկու անգամ՝ կազմի տարբեր նմուշներով։


== Նշումներ ==


== Հղումներ ==
{{{1}}} Սյուզեն Քոլինզ. պաշտոնական կայք
Սյուզան Քոլինզը Fantasticfiction- ում:(անգլերեն)
Սյուզան Քոլինզ երկրպագուների կայք:(ռուսերեն)
«Библиография Сьюзен Коллинз» (pdf)։ Boigraphy (անգլերեն)։ Scholastic Press։ Արխիվացված է օրիգինալից 2012-05-26-ին։ Վերցված է 2010-10-25